 ΚΑΤΕΠΕΙΓΟΝ

ΕΛΛΗΝΙΚΗ ΔΗΜΟΚΡΑΤΙΑ Ν. Ψυχικό, 07-08-2015

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ Αριθμ. πρωτ.:οικ.1917

ΓΕΝΙΚΗ Δ/ΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ

Δ/ΝΣΗ ΣΥΝΤΟΝΙΣΜΟΥ & ΕΠΙΘΕΩΡΗΣΗΣ ΔΑΣΩΝ

ΤΜΗΜΑ: Γ΄

Ταχ. Δ/νση: Λ. Μεσογείων 239 ΠΡΟΣ: Αποκεντρωμένη Διοίκηση Αττικής

Ταχ. Κωδ.: 154 51 Ν. Ψυχικό Δ/νση ΠΕ.ΧΩ.Σ.

Πληρ.: Γ. Βασιλόπουλος Τμήμα Α΄

Τηλ.: 210.3725725 Μεσογείων 239

Φαξ : 210.3725712 Τ.Κ. 154 51 Ν. Ψυχικό

ΚΟΙΝ.: 1) Γενική Δ/νση Δασών και Α.Υ.

Κατεχάκη 56

Τ.Κ. 115 25 Αθήνα

2) Δ/νση Δασών Ανατολικής Αττικής

Αγίου Ιωάννου 65 και Ελευθερίας 2

Τ.Κ. 153 42 Αγία Παρασκευή

3) Δασαρχείο Καπανδριτίου

Τ.Κ. 190 14 Καπανδρίτι

ΘΕΜΑ:Γνωμοδότηση για τη Μελέτη Περιβαλλοντικών Επιπτώσεων (ΜΠΕ) του προτεινόμενου έργου «Αποχέτευση Ακαθάρτων και Εγκατάσταση Επεξεργασίας Λυμάτων (ΕΕΛ) οικισμών Μαρκοπούλου, Νέων Παλατίων, Σκάλας Ωρωπού, Χαλκουτσίου και Αυλώνα του Δήμου Ωρωπού, Περιφέρεια Αττικής».

ΣΧΕΤ.: α) Το αριθμ. πρωτ. Φ290/1967/14/22-07-2014 έγγραφο της Διεύθυνσης Περιβάλλοντος και Χωρικού Σχεδιασμού (ΠΕΧΩΣΧ)

β) Το αριθμ. πρωτ. 1874/30-07-2014 έγγραφο Δ/νσης Συντονισμού και Επιθεώρησης Δασών

γ) Το αριθμ. πρωτ. 1484/28-08-2014 έγγραφο Δασαρχείου Καπανδριτίου

δ) Το αριθμ. πρωτ. 2155/03-09-2014 έγγραφο Δ/νσης Συντονισμού και Επιθεώρησης Δασών

ε) Το αριθμ. πρωτ. 2037/23-12-2014 έγγραφο Δασαρχείου Καπανδριτίου

Συνέχεια επί του ανωτέρω (α) σχετικού σας, με το οποίο διαβιβάστηκε η ΜΠΕ του προτεινόμενου έργου «Αποχέτευση Ακαθάρτων και Εγκατάσταση Επεξεργασίας Λυμάτων (ΕΕΛ) οικισμών Μαρκοπούλου, Νέων Παλατίων, Σκάλας Ωρωπού, Χαλκουτσίου και Αυλώνα του Δήμου Ωρωπού, Περιφέρεια Αττικής» και μετά από τα ανωτέρω (β), (γ) και (δ) σχετικά (φωτοαντίγραφα επισυνάπτονται), σας διαβιβάζουμε το ανωτέρω (ε) σχετικό έγγραφο Δασαρχείου Καπανδριτίου με τους όρους και προϋποθέσεις που θέτει ως προς το προτεινόμενο έργο.

Κατόπιν τούτων σας γνωρίζουμε ότι η Υπηρεσία μας γνωμοδοτεί θετικά για την περιβαλλοντική αδειοδότηση του εν λόγω έργου υπό τους παρακάτω όρους και ειδικότερα ότι το εν λόγω έργο:

α) θα εκτελεστεί με τη μικρότερη δυνατή επιβάρυνση-φθορά στην υφιστάμενη δασική βλάστηση και εφόσον για τις ανάγκες του έργου απαιτηθεί απομάκρυνση δασικής βλάστησης, αυτό θα γίνει μετά από σύνταξη-υποβολή πίνακα υλοτομίας και έγκρισή του από την αρμόδια δασική αρχή και πάντοτε υπό την εποπτεία δασικού υπαλλήλου, με υποχρέωση του αναδόχου του έργου για την άμεση αποκατάσταση της δασικής βλάστησης στην περιοχή, για λόγους διατήρησης βλαστητικής-οικολογικής ισορροπίας.

β) τα δασικά προϊόντα που τυχόν παραχθούν κατά την εκτέλεση του έργου θα διατεθούν σύμφωνα με τις ισχύουσες διατάξεις και καθ’ υπόδειξη της τοπικά αρμόδιας δασικής αρχής.

γ) θα εξασφαλίζεται σε κάθε περίπτωση η αντιπυρική προστασία για τις παρακείμενες δασικού χαρακτήρα εκτάσεις, καθώς και η απρόσκοπτη πρόσβαση πυροσβεστικών οχημάτων με ευθύνη και μέριμνα του αναδόχου του έργου και με τη σύμφωνη γνώμη-υποδείξεις της αρμόδιας Πυροσβεστικής Υπηρεσίας.

δ) θα ληφθεί ιδιαίτερη μέριμνα από τον ανάδοχο του έργου ώστε να εμποδιστεί-αποφευχθεί η εναπόθεση προϊόντων εκσκαφής ή/και άλλων υλικών (μπαζών, απορριμμάτων κ.λπ.) στις δασικού χαρακτήρα εκτάσεις κατά την εκτέλεση του προτεινόμενου έργου.

ε) το Δημόσιο δε φέρει ουδεμία ευθύνη σε περίπτωση εκνίκησης της έκτασης από τρίτους.

ζ) ο φορέας του έργου θα πρέπει, πριν από την έναρξη κατασκευής του έργου, να εξασφαλίσει τη σύμφωνη γνώμη των συνιδιοκτητών των δασικού χαρακτήρα εκτάσεων, όπως αυτοί αναφέρονται στο ανωτέρω (ε) σχετικό Δασαρχείου Καπανδριτίου.

Στο σημείο αυτό σημειώνεται ότι μετά την έκδοση της ΑΕΠΟ, που θα αποσταλθεί υπηρεσιακώς εκ μέρους της Δ/νσης ΠΕΧΩΣΧ στο Δασαρχείο Καπανδριτίου, θα εφαρμοστούν οι διατάξεις της παρ. 6α του αρθ. 45 Ν.998/79 όπως τροποποιήθηκε και ισχύει με το αρθ. 36 Ν.4280/2014.

Κατόπιν των ανωτέρω παρακαλούμε για τις δικές σας ενέργειες.

Με Εντολή Γ.Γ.Α.Δ. Αττικής

Ο Διευθυντής Συντονισμού και Επιθεώρησης Δασών α.α.

Γεράσιμος Παπαγεωργίου

Δασολόγος